Հաշված ժամեր անց պատմություն կդառնա նաև 2017 թվականը: Իսկ 2017-ը նույնպես ձեռքբերումներով լի էր «Նարվա» շախմատի դպրոցի համար: Հունվարից սկսած մեր դպրոցի սաները մասնակցում էին ազգային և միջազգային մրցաշարերի: Հատկանշական է, որ 2017թ.-ին մասնակցել ենք թվով 5 միջազգային մրցաշարերի, իսկ ստեղծված պայմանները բացառիկ էին երեխաների համար: Տարին սկսել ենք Անդրանիկ Մարգարյանի հուշամրցաշարով, որից հետո մասնակցել ենք Օրշա - 2017 Բելառուսում կայացած շախմատի միջազգային փառատոնին, որտեղ մեր դպրոցի ներկայացուցիչը մինչև 12 տարեկան պատանիների պայքարում լավագույնն է ճանաչվել: Ամռանը մասնակցել ենք Վորոնեժում կայացած Ալյոխինի հուշամրցաշարին, որից անմիջապես հետո մեկնել ենք Վրաստան՝ մասնակցելու Բաթումիում անցկացված Քաղաքապետի գավաթ շախմատի միջազգային մրցաշարին, որտեղից վերադարձել ենք բազմաթիվ մրցանակներով՝ պատվոգրեր, գավաթ: Տարին եզրափակել ենք Սանկտ-Պետերբուրգում կայացած Չիգորինի հուշամրցաշարով, որտեղ «Նարվա» շախմատի դպրոցի ներկայացուցիչը միանգամից 65 կետով բարելավել է իր միջազգային վարկանիշը: